1. **Ibibanza (Yosuwa 1:1–3):**
	* **Mose na Yosuwa**
		+ Mose avugwa inshuro cumi n’imwe mu gice cya mbere cy’igitabo cya Yosuwa, kandi izina rye rikagaruka inshuro nyinshi mu bindi bice by’iki gitabo.
		+ Hariho byinshi aba bayobozi bombi bahuriyeho:
			1. Imana yarababonekeye (Kuva 3:2–4; Yosuwa 5:13–14)
			2. Basabwe gukwetura inkweto zabo (Kuva 3:5 ; Yosuwa 5:15)
			3. Imana yabasezeranije kubana nabo (Kuva 3:12; Yosuwa 1:5)
			4. Biziririje Pasika (Kuva 12:21–23; Yosuwa 5:10)
			5. Bambutse amazi banyuze ku butaka bwumutse (Kuva 14:21–22; Yosuwa 3:14–17)
			6. Manu yaje mu gihe cy’umwe, igenda mu gihe cy’undi (Kuva 16:4–5, 31; Yosuwa 5:11–12)
			7. Bohereje abatasi bo gutata igihugu (Kubara 13:1–3; Yosuwa 2:1)
		+ Nubwo igice cya mbere cya Yosuwa kivuga ibyerekeranye n’isimburana hagati y’abayobozi babiri bakomeye ba Isirayeli, muri bo nta n’umwe ugaragara nk’uw’ibanze muri iki gitabo. Uw’ingenzi ni Imana ubwayo, nyir’amagambo atangira iki gitabo, kandi ubuyobozi bwayo bukaba insanganyamatsiko yiganje muri cyo. Nta gushidikanya guhari ku muyobozi nyawe wa Isirayeli uwo ari We.
	* **Ibikubiye mu gitabo**
		+ Igitabo cya Yosuwa cyerekana isohozwa ry’amasezerano Imana yahaye Isirayeli igihe yabavanaga muri Egiputa, ari yo kubaha Kanani. Haba ibibanza (igice cya 1) haba n’igitabo ubwacyo, bigabanyijemo imigabane ine y’ingenzi:
			1. AMBUKA ujye i Kanani 🡪 Yosuwa 1:1–9 🡪 Yosuwa 1:1–5:12
			2. UHĪNDŪRE Kanani 🡪 Yosuwa 1:10–11 🡪 Yosuwa 5:13–12:24
			3. UGABANYE igihugu 🡪 Yosuwa 1:12–15 🡪 Yosuwa 13:1–21:45
			4. UNKORERE wumvira Amategeko 🡪 Yosuwa 1:16-18 🡪 Yosuwa 22:1-24:33
2. **Umurimo wa Yosuwa (Yosuwa 1:4–9):**
	* **Kuragwa ibyasezeranywe**
		+ Muri Yosuwa 1:3, Imana ivuga ikoresheje indagihe ya gihanuzi. Ivuga Kanani nkaho Isirayeli yari yaramaze kuyihabwa. Ibi bivuze ko Imana yabahaye ibyiringiro byuzuye byo kuyigarurira.
		+ Nuko ibibutsa ingabano z’aho bazigarurira (Yosuwa 1:4): ni akarere kari hagati y’uruzi rwa Yorodani (iburasirazuba) n’inyanja ya Mediteraneya (iburengerazuba), kuva mu butayu (mu majyepfo) kugera ku ruzi rwa Ufurate (mu majyaruguru).
		+ Ikurikizaho kubwira Yosuwa imwizeza ko nakomera agashikama, nta muntu n’umwe uzashobora kumuhagarara imbere (Yosuwa 1:5–6).
		+ Ariko ntabwo kunesha byari mu butwari bwa Yosuwa ubwe, ahubwo kwajyaga kubonerwa mu kuba imbere y’Imana. Yamwijeje, nk’uko yizeza buri wese muri twe iti: “Nzabana nawe” (Yosuwa 1:5; Matayo 28:20).
	* **Gukomera no gushikama**
		+ Mbere yo gusaba Yosuwa gukomera no gushikama mu rugamba (Yosuwa 1:9), Imana yamusabye gukomera no gushikama mu kumvira Amategeko (Yosuwa 1:7).
		+ Uku ni ko bimeze no muri iki gihe. Imana idusaba gutwaranira gukurikiza Amategeko yayo (Ibyahishuwe 14:12). Ibi bidusaba ubutwari bukomeye.
		+ Ku ruhande rwayo, isezeranya iti “nzabana nawe aho uzajya hose” (Yosuwa 1:9), idufasha kurwana urugamba turimo. Ntabwo ari intambara turwana n’abafite amaraso n’umubiri, ahubwo turwana “n’abatware n’abafite ubushobozi n’abategeka iyi si y’umwijima, n’imyuka mibi y’ahantu ho mu ijuru” (Abefeso 6:12). Kugira ngo tubigereho, [Imana] yaduhaye intwaro zikenewe (Abefeso 6:13–17).
		+ Ibanga ryo kunesha ni ukwiringira Imana byimazeyo. Kandi kubw’ibyo, dukeneye kugirana umubano na Yo buri munsi (Abefeso 6:18).
	* **Kugera ku ntego y’umurimo**
		+ Uburyo Imana ibona kugera ku ntego kwacu ntibihura n’uburyo umuntu abibona.
		+ Kugera ku ntego by’igihwayihwayi muri iyi si bishobora kugerwaho binyuze mu kwica amategeko y’Imana n’ay’abantu, ariko si ko biri ku kugera ku ntego by’ukuri kandi by’iteka ryose (Yosuwa 1:8).
		+ Tuzagera ku ntego niba dukurikiza amahame n’imicombonera bigaragarira mu Mategeko y’Imana. None se ubwo ibi ntibyaba ari agakiza gashingiye ku mirimo?
		+ Ntabwo ari ko biri rwose. Kwizera n’amategeko ntabwo ari ibintu birwanyana hagati yabyo, ahubwo biruzuzanya (Abaroma 3:31). Iyo tuvuze Amategeko, tuba tuvuga uburyo tugomba kubaho, ntabwo ari uburyo twakijijwemo. Umubano wacu n’Imana ugaragarira mu kumvira ubushake bwayo.